NordForsk auglýsir eftir umsóknum í áætlun um samfélagslegt öryggi Til stendur að úthluta 44 milljónum norskra króna til allt að fjögurra verkefna að þessu sinni og er umsóknafrestur 20. nóvember nk . Lögð er áhersla á að bakvið hverja umsókn séu að minnsta kosti þrír norrænir aðilar , en hvert verkefni hlýtur að hámarki 12 milljónir norskra króna og getur varað upp að fjögurra ára tímabil . Yfirskrift þessa umsóknarfasa er : Samfélagslegt öryggi á Norðurlöndum í ljósi rísandi hnattrænna og svæðisbundinna meginstrauma ( e. Nordic societal security in light of the emerging global and regional trends ) . Lögð er áhersla á að rannsóknaráætlanirnar taki á samfélagsöryggi á Norðurlöndum út frá sjónarhorni loftslagsbreytinga , tækniþróunar og / eða stjórnunarhátta á lands - og heimsvísu . Nánari upplýsingar má finna hér . Norræn rannsóknaráætlun um samfélagslegt öryggi ( Nordic Societal Security Programme ) er þverfagleg rannsóknaráætlun NordForsk sem ýtt var úr vör árið 2013 og er unnin af NordForsk í samstarfi við Rannís , Finnsku akademíuna , Finnska innanríkisráðuneytið , Almannavarnastofnun Svíþjóðar ( MSB ) , Almannavarnarstofnun Danmerkur ( BRS ) , Norska rannsóknarráðið ( The Research Council of Norway ) og Almannavarnastofnun Noregs ( DSB ) .